Íslenzkar þjóðsögur og æfintýri/Galdrasögur/Draumur Gísla í Skál
Þegar Gísli var unglingur á Skál hjá Eiríki lögréttumanni Gíslasyni föður sínum dreymdi hann sig vera staddan í kirkjugarðinum þar. Sér hann þar gröf opna. Þar upp úr kemur dökkleitt naut með mannshöfði og syngur vers þetta:

Sál mín í trú sannri gjör þú
syndanna iðran hreina.
Dómsdagur hér fyrir dyrum er;
dróttinn vill réttinn greina.
Bú þig snart við með beztan sið
burt frá syndum að sníða,
því klingir nú klár raustin sú:
„Komið til dómsins stríða.“

Litlu seinna dó presturinn þar og varð jarðaður í sömu gröf, líkast Einar móðurfaðir hans, prófastur á Prestsbakka.